b'\n_START_ARTICLE_\nSlovensko ko\xc4\x8devarsko dru\xc5\xa1tvo Peter Kosler\n_START_PARAGRAPH_\nDru\xc5\xa1tvo Peter Kosler je dru\xc5\xa1tvo v Sloveniji, ki si po statutu prizadeva dose\xc4\x8di dobro so\xc5\xbeitje med Ko\xc4\x8devarji in Slovenci. Ustanovljeno je bilo leta 1994, sede\xc5\xbe pa ima v Ko\xc4\x8devju._NEWLINE_Predsednik dru\xc5\xa1tva, ki je poimenovano po zgodovinarju Peter Kozler (tudi Peter Kosler), je Erik Krisch in njegov namestnik Hubert Kosler._NEWLINE_Cilji dru\xc5\xa1tva so po desetem odstavku statuta ohranjanje slovenske, nem\xc5\xa1ke in ko\xc4\x8devarske kulturne dedi\xc5\xa1\xc4\x8dine na Ko\xc4\x8devskem, premagovanje predsodkov, ohranjanje tradicij Ko\xc4\x8devarjev kot npr. ko\xc4\x8devarskega nare\xc4\x8dja, spo\xc5\xa1tovanje \xc4\x8dlovekovih pravic in razvoj dr\xc5\xbeave na osnovi demokracije. Dru\xc5\xa1tvo Peter Kosler je izdalo mdr. pesmarico Du h\xc3\xb6scht lai oin Hoim\xc3\xb6t (Domovina je ena sama), ki jo je sestavila \xc4\x8dlanica Maridi Tscherne, ki govori ko\xc4\x8devar\xc5\xa1\xc4\x8dino kot materni jezik.'